Yiwen n wass, Cabḥa tleḥḥu gar tuddar tettawi-d icewwiqen almi tewweḍ ɣer lɛerc n “wid ur nuksan”. Dinna anda i d-temlal Tajeǧǧigt d waṭas n yimeslab seg-sen Yidir. D amussnaw yuran aṭas n yidlisen seg-sen “Tamacahut Taneggarut” mazal ur t-id-yessufeɣ ara. Yuɣal d aselmad n Cabḥa. Yeḥya-d asirem i as-teqḍeɛ yemma-s di temẓi-s. Syin ɣer-s, Yidir tuɣal-itid tisselbi-s. Iɛawed yekcem ɣer Sbiṭar n yimeslab anda yenɣa iman-is.